**12.06.2019**

**ŞTIRE**

**Comisia Europeană recrutează specialiști în drept și finanțe**

Oficiul European pentru Selecția Personalului (EPSO) informează că instituțiile Uniunii Europene caută specialiști (AD 7) în următoarele domenii:

**1. Dreptul concurenței**

**2. Drept financiar**

**3. Dreptul Uniunii Economice și Monetare**

**4. Normele financiare aplicabile bugetului UE**

**5. Protecția monedelor euro împotriva falsificării**

**Atribuţiile principale ale specialiștilor în dreptul concurenței:**

* efectuarea de anchete de piață
* realizarea analizelor juridice
* reprezentarea acestui serviciu în cadrul proceselor judecate de instanțele Uniunii Europene

**Atribuţiile principale ale specialiștilor în dreptul financiar:**

* elaborarea și negocierea legislației
* verificarea conformității legislațiilor naționale cu dreptul UE

**Atribuţiile principale ale specialiștilor în dreptul Uniunii Economice și Monetare:**

* participarea la pregătirea raportului de convergență pentru procesele de aderare la zona euro
* participarea la negocierile de aderare la UE în ceea ce privește Uniunea Economică și Monetară

**Atribuţiile principale ale specialiștilor în normele financiare aplicabile bugetului UE și protecția monedelor euro împotriva falsificării:**

* consilierea departamentelor Comisiei, a instituțiilor și a organelor UE în ceea ce privește punerea în aplicare și interpretarea Regulamentului financiar
* analize tehnice ale monedelor suspectate că ar fi falsificate, pregătirea de informații referitoare la monedele euro falsificate, în vederea utilizării acestor date de către autoritățile de asigurare a respectării legii și facilitarea punerii în aplicare a legislației UE în domeniul protecției monedei euro împotriva fraudei și a falsificării

**Condiții de aplicare:**

* cetățean al Uniunii Europene.
* titular al unei diplome universitare de absolvire a studiilor cu durata de cel puțin 3 ani.
* 6-9 ani de experiență profesională în domeniu
* pentru domeniile drept financiar și dreptul Uniunii Economice și Monetare este necesară o diplomă universitară de absolvire de studii de drept
* cunoașterea temeinic a uneia dintre cele 24 de limbi ale UE, precum și cunoașterea la un nivel satisfăcător al uneia dintre următoarele limbi: engleza, franceza, germana sau italiana

Pentru informații detaliate cu privire la calificările și experiența de lucru cerute, la procedura de selecție și la modalitățile de depunere a candidaturii, vă rugăm să consultați: **specialists-law-finance.eu-careers.eu** și link-ul: <https://www.youtube.com/watch?v=H_KwQ0Lhh_M>.

Termenul limită pentru depunerea candidaturilor este **9 iulie 2019**, ora 12.00 PM - ora Bruxelles-ului.

Referință: EPSO/AD/374/19



 ***Direcţia Comunicare şi Relaţii Internaţionale***

***comunicare@anfp.gov.ro***

***Tel. 0374 112 749***